CELEX: 62019TN0636
Language: el
Date: 2019-09-24 00:00:00
Title: Υπόθεση T-636/19: Προσφυγή της 24ης Σεπτεμβρίου 2019 – Chemours Netherlands κατά ECHA

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/80
            
         
      Προσφυγή της 24ης Σεπτεμβρίου 2019 – Chemours Netherlands κατά ECHA
      (Υπόθεση T-636/19)
      (2019/C 399/98)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Chemours Netherlands BV (Dordrecht, Κάτω Χώρες) (εκπρόσωποι: R. Cana, E. Mullier και F. Mattioli, δικηγόροι)
      
         Καθού: Ευρωπαϊκός Οργανισμός Χημικών Προϊόντων (ECHA)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει την προσβαλλόμενη απόφαση καθό μέτρο εγγράφει το 2,3,3,3- τετραφθορο-2-(επταφθοροπροποξυ)προπιονικό οξύ, τα άλατα και τα ακυλαλογονίδιά του (περιλαμβανομένων των μεμονωμένων ισομερών τους και/ή συνδυασμών τους) στον κατάλογο των υποψηφίων ουσιών που προκαλούν πολύ μεγάλη ανησυχία ως ουσία που προκαλεί ισοδύναμο επίπεδο ανησυχίας για την υγεία του ανθρώπου και/ή καθό μέτρο εγγράφει το 2,3,3,3- τετραφθορο-2-(επταφθοροπροποξυ)προπιονικό οξύ, τα άλατα και τα ακυλαλογονίδιά του (περιλαμβανομένων των μεμονωμένων ισομερών τους και/ή συνδυασμών τους) στον κατάλογο των υποψηφίων ουσιών ως ουσία που προκαλεί ισοδύναμο επίπεδο ανησυχίας για το περιβάλλον·
               
            
                  —
               
               
                  να καταδικάσει το καθού στα δικαστικά έξοδα της παρούσας διαδικασίας· και
               
            
                  —
               
               
                  να λάβει οποιοδήποτε άλλο ή περαιτέρω μέτρο απαιτείται κατά την κρίση του.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι ο Οργανισμός παρέβη το άρθρο 57, στοιχείο στ', του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου (1), υπερέβη την αρμοδιότητά του βάσει της διάταξης αυτής και υπέπεσε σε πρόδηλο σφάλμα εκτιμήσεως.
               
            
                  2.
               
               
                  Με τον δεύτερο λόγο προβάλλεται ότι η προσβαλλόμενη απόφαση παραβίασε την αρχή της αναλογικότητας καθό μέτρο δεν είναι αναγκαία και κατάλληλη.
               
            
         (1)  Κανονισμός (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, 30.12.2006, σ. 1).